

Rijeka - Hrvatska

E-mail: udrugamijau@email.t-com.hr,

WWW. udruga-mijau.hr

Tel: 091/543-5-819

**INFORMACIJA ZA MEDIJE**

Rijeka, 15. siječnja 2017.

**Udruga “Mijau” i u 2017 god. već tradicionalno organizira akciju**

**Sterilizacija mačaka u Istri s 50% popusta**

**Udruga “Mijau” iz Rijeke i ove godine u dogovoru s navedenim veterinarskim ambulantama organizira akciju sterilizacije mačaka. Ove godine akcija je već započela u siječnju zbog velike zainteresiranosti Građana i traje cijelu veljaču, dakle do 28. veljače 2017. godine. U koliko bude potrebno neke ambulante će akciju i produžiti u ožujku. Svi građani Istre imaju priliku sterilizirati jednu ili više mačaka s popustom od 50 %, u partnerskim veterinarskim ambulantama diljem Istre. Cijena zahvata je od 160-250 kn ovisno o veterinarskoj ambulanti i spolu mačke. Zbog velikog interesa poželjno je naručiti se čim prije, tj akcija je već krenula tako da zainteresirani odmah mogu rezervirati termin.**

**Veterinarske ambulante koje sudjeluju u akciji:**

**Veterinarska ambulanta Rovinj d.o.o.**Ulica Laste 9, Rovinj
tel: 052/813-214,

**Područna ambulanta Žminj**, tel:052/846-022, 098/334-092

**Veterinarska ambulanta Istra vet d.o.o.**
Gripole 68, Rovinj
Tel: 052/ 553 907; 098/ 606 178

**Veterinar d.o.o. Pula**Krševanova Stancija 2, Pula
tel: 052/540-391, 098/440 188

**Veterinarska Bolnica Poreč, d.o.o.**Mate Vlašića 45 ,Poreč
tel: 052/432 -128, 0911495607, 0915216783 hitni,

**Veterinarska ambulanta Vet-centar d.o.o. Poreč**

Stancija Portun 2, Poreč

tel: 052/433- 221, 091/4332214

**Specijalistička veterinarska praksa, Vet. K&K d.o.o**

Jože Šurana 12, Poreč

tel.052/ 452- 928

**Specijalizirana veterinarska ambulanta za male životinje, Benčić, Pazin**Istarskih narodnjaka 24, Pazin

tel: 052/621- 921, 099/3116 883

**Veterinarska Stanica Rijeka, ambulanta Buzet d.o.o.**

Sveti ivan 5, Buzet,

tel: 052/662- 801

**VET. K&K d.o.o. Umag**Joakima Rakovca 10d, Umag

tel: 052/741 -725

**Veterinarska ambulanta"Franco"**

Fažanska cesta 2, **Vodnjan,**
Tel: 052/511-352, 0915385294

S ciljem da pomogne građanima, te tako kontrolira populacija pogotovo slobodnoživućih mačaka, Udruga „Mijau“ organizira akciju kastracije mačaka, te moli sve građane Istre da se odazovu i steriliziraju/kastriraju svoje kućne ljubimce, pa i one mace koje hrane ispred svojih kuća, a koje unatoč tome ne smatraju svojima.

Napominje se da u Hrvatskoj ne postoje azili za mačke i njihovo zbrinjavanje predstavlja veliki problem. Po Zakonu o zaštiti životinja eutanazija zdravih životinja zakonom je zabranjena i svi oni koji su svjesno dozvolili okote svojih ljubimaca, dužni su zbrinuti legla svojih životinja ili ih sterilizirati/kastrirati.

Osnovni cilj je kažu u Udruzi, **djelovati preventivno s** **projektom** **“uhvati, steriliziraj i vrati”** koji se u Rijeci provodi već 14 god. po uzoru na projekte iz cijeloga svijeta. Iz Udruge “Mijau” mole građane Istre da pomognu ljubimcima na pravi način sterilizacijom, čime se može osigurati normalan suživot čovjeka i životinje.

Udruga moli sve lokalne uprave u Istri u koliko imaju staništa mačaka i građane koji ih hrane da također sufinanciraju sterilizacije mačaka, a iste građane iskoriste kao Volontere.

Istra je turistička destinacija, a u udruzi kažu najbolje znaju koliko su zapadni Evropljani osjetljivi na bolesne i stradale životinje, po upućenim pozivima prema njima za vrijeme turističke sezone. Mnogi od njih ogorčeni su na naše ponašanje i nebrigu prema životinjama.

**Savjet Udruge „Mijau“ - Priprema mačke za zahvat i postoperativnu njegu**

Svi oni koji se odluče za sterilizaciju mačke u ambulanti koju su izabrali (molimo u unaprijed dogovoriti termin), molimo da životinje na zahvat donesu natašte i to u transportnim boksovima. Sa sobom neka ponesu čiste pamučne krpe koje će veterinari staviti ispod mačke u transporter, kada maca bude operirana.

**Vrlo je važno nakon operativnog zahvata prvih 24 h držati mačku u zatvorenom i prekrivenom boksu, u toplijem prostoru, a nakon 24 h pustiti je u veći prostor i držati pod kontrolom još par dana radi končića.**

Za sve savjete vezano uz operaciju i postoperativnu njegu može se nazvati i volontere udruge „Mijau“ na telefon 091/543 5819.